TELŠIŲ RAJONO SAVIVALDYBĖS ADMINISTRACIJOS DIREKTORIUS

įsakymas

DĖL TEISĖS DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, SUTEIKIMO TVARKOS APRAŠO PATVIRTINIMO

2021 m. vasario 15 d. Nr. A1-235

Telšiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos valstybės ir tarnybos paslapčių įstatymo 16 straipsniu, Asmenų, pretenduojančių gauti leidimą dirbti ar susipažinti su įslaptinta informacija, tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, ir atsižvelgdamas į Lietuvos Respublikos valstybės saugumo departamento 2017 m. vasario 15 d. raštą Nr. 18-1557 „Dėl praktinių patarimų, atliekant asmenų, pretenduojančių gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“ tikrinimą“:

1. Tvirtinu Teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašą (pridedama).

2. Pripažįstu netekusiu galios Telšių rajono savivaldybės administracijos direktoriaus 2017 m. gruodžio 13 d. įsakymą Nr. A1-2246 „Dėl teisės dirbti ar susipažinti su įslaptinta informacija Telšių rajono savivaldybės administracijoje, žymima slaptumo žyma „Riboto naudojimo“, suteikimo ir panaikinimo tvarkos aprašo patvirtinimo“.

Administracijos direktorius	Tomas Katkus

Parengė

Nida Audinytė

PATVIRTINTA

Telšių rajono savivaldybės administracijos

direktoriaus 2021 m. vasario 15d. įsakymu

Nr. A1-235

TEISĖS DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, SUTEIKIMO TVARKOS APRAŠAS

I SKYRIUS

BENDROSIOS NUOSTATOS

1. Teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašas (toliau – Aprašas) nustato asmenų, pretenduojančių gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, tikrinimo, teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo (nesuteikimo), panaikinimo Telšių rajono savivaldybės administracijoje (toliau – Administracija) procedūras.

2. Tikrinant, suteikiant (nesuteikiant) ar panaikinant teisę dirbti ar susipažinti su įslaptinta informacija, žymima slaptumo žyma „Riboto naudojimo“, Administracijoje vadovaujamasi Lietuvos Respublikos valstybės ir tarnybos paslapčių įstatymu (toliau – Įstatymas), Asmenų, pretenduojančių gauti leidimą dirbti ar susipažinti su įslaptinta informacija, tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo tvarkos aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 820, šiuo Aprašu ir kitais teisės aktais.

3. Pareigybes, kurias užimantiems asmenims reikia teisės dirbti ar susipažinti su įslaptinta informacija, žymima slaptumo žyma „Riboto naudojimo“, įsakymu nustato Administracijos direktorius.

II SKYRIUS

ASMENŲ TIKRINIMAS, TEISĖS DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, IŠDAVIMO ORGANIZAVIMAS, DOKUMENTŲ RENGIMAS IR ĮFORMINIMAS

4. Suteikiant teisę dirbti ar susipažinti su įslaptinta informacija, žymima slaptumo žyma „Riboto naudojimo“, laikomasi nuostatos, kad ši teisė būtų patikėta tik asmenims, kuriems vykdant pareigas ar užduotis būtina susipažinti su tokia informacija ir tokia apimtimi, kokia yra reikalinga jų pareigoms ar užduotims atlikti.

5. Teisę dirbti ar susipažinti su įslaptinta informacija, žymima slaptumo žyma „Riboto naudojimo“, suteikia Administracijos direktorius ar jo įgaliotas asmuo. Ši teisė suteikiama iki darbo (tarnybos) santykių nutraukimo.

6. Asmenų, kurie pretenduoja gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, tikrinimo procedūras atlieka Administracijos direktoriaus įgaliotas asmuo (toliau – įgaliotas asmuo).

7. Asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, Administracijos direktoriui ar jo įgaliotam asmeniui pateikia:

7.1. sutikimą būti tikrinamam, užpildant prašymą suteikti teisę dirbti ar susipažinti su įslaptinta informacija, žymima slaptumo žyma „Riboto naudojimo“ (Aprašo 1 priedas);

7.2. kompiuteriu užpildytą anketą, skirtą asmenims, pretenduojantiems gauti teisę dirbti ar susipažinti su įslaptinta informacija, žymima slaptumo žymą „Riboto naudojimo“ (Aprašo 2 priedas);

7.3. valstybės ar savivaldybės įstaigų ir (arba) Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos (SODRA) pažymą (-as) apie buvusias darbo vietas ir atleidimo pagrindus per 5 pastaruosius metus. Jei asmuo per 5 pastaruosius metus dirba Administracijoje ar Telšių rajono savivaldybės (toliau – Savivaldybė) įstaigoje, pažymos (-ų) pateikti nereikia.

8. asmens tikrinimo 20 darbo dienų terminas pradedamas skaičiuoti nuo dokumentų, nurodytų Aprašo 7 punkte, gavimo dienos.

9. Įgaliotas asmuo, gavęs dokumentus, atlieka tikrinimo procedūras.

10. Įgaliotas asmuo, atlikdamas asmens, pretenduojančio gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, tikrinimą ir siekdamas nustatyti, ar nėra Įstatymo 16 straipsnio 2 dalyje nurodytų aplinkybių, per 2 darbo dienas nuo asmens tikrinimo pradžios kreipiasi į:

10.1. Informatikos ir ryšių departamentą prie Lietuvos Respublikos vidaus reikalų ministerijos (Aprašo 3 priedas);

10.2. asmens sveikatos priežiūros įstaigą (-as) (Aprašo 4 priedas).

11. Jeigu, siekiant nustatyti, ar nėra Įstatymo 16 straipsnio 2 dalyje nurodytų aplinkybių, reikia informacijos, kurios Aprašo 10 punkte nurodyti subjektai netvarko, įgaliotas asmuo turi teisę kreiptis į atitinkamą informaciją tvarkančias ar ja disponuojančias teisėsaugos, kontrolės ir kitas institucijas, įstaigas ar įmones.

12. Jeigu asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, pateikia dokumentus, patvirtinančius, kad nėra Įstatymo 16 straipsnio 2 dalyje nustatytų aplinkybių, dėl šių aplinkybių įgaliotas asmuo į Aprašo 10 punkte nurodytus subjektus nesikreipia.

13. Įgaliotas asmuo, patikrinęs informaciją apie asmenį ir nenustatęs Įstatymo 16 straipsnio 2 dalyje nustatytų aplinkybių:

13.1. pateikia Administracijos direktoriui ar jo įgaliotam asmeniui išvadą (Aprašo 5 priedas);

13.2. pateikia patikrintam asmeniui užpildyti ir pasirašyti pasižadėjimą saugoti įslaptintą informaciją (Aprašo 6 priedas);

13.3. pateikia asmeniui užpildyti ir pasirašyti susipažinimo lapą;

13.4. parengia įsakymo dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo projektą ir pateikia pasirašyti Administracijos direktoriui.

14. Asmenų, kurie pretenduoja gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, tikrinimo dokumentai, Administracijos darbuotojų pasižadėjimai saugoti įslaptintą informaciją ir susipažinimo lapai saugomi asmens bylose, Savivaldybės įstaigų darbuotojų – Administracijos dokumentų bylose.

15. Esant Įstatymo 16 straipsnio 6 dalyje nurodytoms aplinkybėms, asmuo, pretenduojantis gauti teisę dirbti ar susipažinti su įslaptinta informacija, žymima slaptumo žyma „Riboto naudojimo“, Administracijos direktoriui ar jo įgaliotam asmeniui pateikia Aprašo 1 priede nurodytą prašymą ir informuoja jį apie Įstatymo 16 straipsnio 6 dalyje nurodytas aplinkybes. Administracijos direktorius ar jo įgaliotas asmuo ne vėliau kaip per 5 darbo dienas nuo šios informacijos gavimo raštu kreipiasi į subjektą, kuris buvo išdavęs leidimą arba suteikęs teisę dirbti ar susipažinti su įslaptinta informacija, žymima slaptumo žyma „Riboto naudojimo“, su prašymu pateikti informaciją apie asmens turėtą leidimą arba teisę dirbti ar susipažinti su įslaptinta informacija, žymima slaptumo žyma „Riboto naudojimo“, jų panaikinimo pagrindą ir paskutinį asmens tikrinimą dėl leidimo arba teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo.

16. Įstatymo 16 straipsnio 6 dalyje nustatytu atveju arba įgaliotam asmeniui nenustačius aplinkybių, nurodytų Įstatymo 16 straipsnio 2 dalyje, Administracijos direktorius sprendimą dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo priima ne vėliau kaip per 30 darbo dienų nuo Aprašo 1 priede nurodyto prašymo suteikti teisę dirbti ar susipažinti su įslaptinta informacija, žymima slaptumo žyma „Riboto naudojimo“, gavimo dienos.

III SKYRIUS

TEISĖS DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, NESUTEIKIMAS ARBA PANAIKINIMAS

17. Teisė dirbti ar susipažinti su įslaptinta informacija, žymima slaptumo žyma „Riboto naudojimo“, nesuteikiama arba panaikinama, nustačius Įstatymo 16 straipsnio 2 dalyje įvardintas aplinkybes.

18. Paaiškėjus Įstatymo 16 straipsnio 2 dalyje nurodytoms aplinkybėms arba asmenį perkėlus į kitas pareigas, nesusijusias su įslaptintos informacijos naudojimu, teisė dirbti ar susipažinti su įslaptinta informacija, žymima slaptumo žyma „Riboto naudojimo“, panaikinama Administracijos direktoriaus įsakymu.

19. Nutrūkus darbo (tarnybos) santykiams su asmeniu, kuriam buvo suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“, atskiras Administracijos direktoriaus įsakymas dėl šios teisės panaikinimo nerengiamas.

IV SKYRIUS

BAIGIAMOSIOS NUOSTATOS

20. Asmenys, kuriems yra išduotas leidimas dirbti ar susipažinti su įslaptinta informacija, žymima slaptumo žymomis „Slaptai“ arba „Konfidencialiai“, nėra tikrinami dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo.

21. Asmenys, kuriems suteikta teisė dirbti ar susipažinti su įslaptinta informacija, žymima slaptumo žyma „Riboto naudojimo“, privalo laikytis Įstatymo 21 straipsnyje ir kituose teisės aktuose nustatytų pareigų.

____________________________

Teisės dirbti ar susipažinti su

įslaptinta informacija, žymima

slaptumo žyma „Riboto naudojimo“,

suteikimo tvarkos aprašo

1 priedas

__________________________

(Adresatas)

(Prašymo suteikti teisę dirbti ar susipažinti su įslaptinta informacija, žymima slaptumo žyma „Riboto naudojimo“, forma)

prašymas suteikti teisę dirbti ar susipažinti su įslaptinta informacija, žymima slaptumo žyma „Riboto naudojimo“

20___m. _______________d.

Vadovaudamasis Lietuvos Respublikos valstybės ir tarnybos paslapčių įstatymo 16 straipsnio 1 dalimi, prašau suteikti teisę dirbti ar susipažinti su įslaptinta informacija, žymima slaptumo žyma „Riboto naudojimo“.

Esu informuotas, kad informaciją, ar atitinku Valstybės ir tarnybos paslapčių įstatymo 16 straipsnio 2 dalyje nustatytas sąlygas, surenka Valstybės ir tarnybos paslapčių įstatymo 16 straipsnio 3 dalyje ar 36 straipsnio 3 dalyje nurodyti subjektai iš valstybės registrų (kadastrų), klasifikatorių ir kitų duomenų bankų arba kreipdamiesi į teisėsaugos, kontrolės ir kitas institucijas, įstaigas ar įmones, tvarkančias atitinkamą informaciją.

(Parašas)	(Vardas ir pavardė)

Teisės dirbti ar susipažinti su

įslaptinta informacija, žymima

slaptumo žyma „Riboto naudojimo“,

suteikimo tvarkos aprašo

2 priedas

ANKETA, SKIRTA ASMENIMS, PRETENDUOJANTIEMS GAUTI TEISĘ DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA

„RIBOTO NAUDOJIMO“

Eil. Nr.	Klausimas	Atsakymas
1.	Vardas ir pavardė
2.	Kita (-os) turėta (-os) pavardė (-ės) ir (ar) vardas (-ai). Keitimo data ir priežastis
3.	Asmens kodas
4.	Faktinės gyvenamosios vietos adresas (per paskutinius 5 metus)
5.	Deklaruojamos gyvenamosios vietos adresas (per paskutinius 5 metus)
6.	Esama ir (ar) per paskutinius 5 metus buvusi darbo ar tarnybos vieta, pareigos
7.	Ar Jums buvo išduotas leidimas (suteikta teisė) dirbti ar susipažinti su įslaptinta informacija? Jei taip, nurodykite, kur dirbdamas ir su kokios žymos įslaptinta informacija galėjote dirbti ar susipažinti
8.	Ar Jums buvo panaikintas arba neišduotas leidimas (teisė) dirbti ar susipažinti su įslaptinta informacija arba nutraukta Jūsų tikrinimo procedūra dėl tokio leidimo išdavimo ar teisės suteikimo? Jei taip, pateikite išsamią informaciją apie leidimo (teisės) panaikinimą, neišdavimą ar tikrinimo procedūros nutraukimą
9.	Ar buvote atleistas iš pareigų dėl darbo su įslaptinta informacija tvarkos pažeidimo ir nuo atleidimo dienos nepraėjo 5 metai? Jei taip, nurodykite darbovietę ir informaciją apie atleidimą
10.	Ar buvote atleistas iš pareigų dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigų dienos nepraėjo 3 metai? Jei taip, nurodykite darbovietę ir informaciją apie atleidimą
11.	Nurodykite sveikatos priežiūros įstaigą, kurioje Jums teikiamos pirminės sveikatos priežiūros paslaugos. Ar Jums yra ar buvo diagnozuoti psichikos ar elgesio sutrikimai, priklausomybės ligos? Jei taip, pateikite informaciją apie tai

______________ _______________ __________________________

(užpildymo data) (parašas) (vardas ir pavardė)

Teisės dirbti ar susipažinti su

įslaptinta informacija, žymima

slaptumo žyma „Riboto naudojimo“,

suteikimo tvarkos aprašo

3 priedas

(Paslapčių subjekto pavadinimas)

Informatikos ir ryšių departamentui

prie Lietuvos Respublikos vidaus reikalų ministerijos

DĖL INFORMACIJOS SUTEIKIMO

Vadovaujantis Lietuvos Respublikos valstybės ir tarnybos paslapčių įstatymo (toliau – Įstatymas) 16 straipsnio 1 ir 3 dalimis, atliekamas Vardas ir Pavardė, gimusio (-ios) data, tikrinimas dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo. Tikrinamas asmuo pateikė rašytinį sutikimą būti tikrinamas.

Vadovaudamiesi Įstatymo 16 straipsnio 3 dalimi, prašome pateikti turimą informaciją (išrašą) apie Vardas ir Pavardė iš Įtariamųjų, kaltinamųjų ir nuteistųjų registro, ar nėra aplinkybių, numatytų Įstatymo 16 straipsnio 2 dalies 1 ir 2 punktuose, ir iš Administracinių nusižengimų registro, ar minėtas asmuo per pastaruosius 3 metus daugiau negu 2 kartus buvo baustas už administracinius teisės pažeidimus, padarytus apsvaigus nuo alkoholio, narkotinių, psichotropinių ar kitų psichiką veikiančių medžiagų.

Administracijos direktorius	parašas	vardas ir pavardė

Rengėjo vardas ir pavardė, tel. ........, el. p.

Teisės dirbti ar susipažinti su

įslaptinta informacija, žymima

slaptumo žyma „Riboto naudojimo“,

suteikimo tvarkos aprašo

4 priedas

(Paslapčių subjekto pavadinimas)

Asmens sveikatos priežiūros įstaigos pavadinimas

DĖL INFORMACIJOS SUTEIKIMO

Vadovaujantis Lietuvos Respublikos valstybės ir tarnybos paslapčių įstatymo (toliau – Įstatymas) 16 straipsnio 1 ir 3 dalimis, atliekamas Vardas ir Pavardė, gimusio (-ios) data, tikrinimas dėl teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo. Tikrinamas asmuo pateikė rašytinį sutikimą būti tikrinamas.

Siekdami nustatyti, ar nėra aplinkybių, numatytų Įstatymo 16 straipsnio 2 dalies 6 punkte, prašome informuoti, ar Vardas ir Pavardė gydėsi dėl psichikos ar kitų sveikatos sutrikimų, dėl kurių kiltų grėsmė patikėtos informacijos saugumui. Jei gydėsi, nurodyti, kada, kiek kartų ir dėl kokių psichikos ar priklausomybės ligų (būtina nurodyti ligos (ligų) TLK-10-AM kodą (kodus) gydėsi ar buvo įrašytas į sveikatos priežiūros įstaigos įskaitą.

Informacija bus naudojama tik šiame rašte nurodytu tikslu, griežtai laikantis Lietuvos Respublikos asmens duomenų teisinės apsaugos įstatymo ir Lietuvos Respublikos psichikos sveikatos priežiūros įstatymo nuostatų.

Administracijos direktorius	parašas	vardas ir pavardė

Rengėjo vardas ir pavardė, tel. ........, el. p.

Teisės dirbti ar susipažinti su

įslaptinta informacija, žymima

slaptumo žyma „Riboto naudojimo“,

suteikimo tvarkos aprašo

5 priedas

(Išvados dėl asmens duomenų tikrinimo ir teisės dirbti ar susipažinti su įslaptinta informacija, žymima slaptumo žyma „Riboto naudojimo“, suteikimo forma)

______________________________________________________________________

(įstaigos pavadinimas)

TVIRTINU

_________________

(pareigų pavadinimas)

_________________

(parašas)

_________________

(vardas, pavardė)

IŠVADA

DĖL ASMENS DUOMENŲ TIKRINIMO IR TEISĖS DIRBTI AR SUSIPAŽINTI SU ĮSLAPTINTA INFORMACIJA, ŽYMIMA SLAPTUMO ŽYMA „RIBOTO NAUDOJIMO“, SUTEIKIMO

__________________________________

(data)

_______________________________

(vieta)

(tikrinamo asmens vardas, pavardė, gimimo data)

_________________________________________________________________________

(pareigos)

Asmuo buvo patikrintas pagal:

_________________________________________________________________________________________________________________________________________________________________________________________________________________________________________________________________________________________________________________________

Atlikus patikrinimą nustatyta: _______________________________________________

___________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Siūlymas: ____________________________________________________________________________________________________________________________________________________________

_____________________________ _______________ ________________

(tikrinimą atlikusio asmens pareigos) (parašas) (vardas, pavardė)

_____________

Teisės dirbti ar susipažinti su

įslaptinta informacija, žymima

slaptumo žyma „Riboto naudojimo“,

suteikimo tvarkos aprašo

6 priedas

(Pasižadėjimo saugoti įslaptintą informaciją forma)

PASIŽADĖJIMAS SAUGOTI ĮSLAPTINTĄ INFORMACIJĄ

20___m. _______________d.

Aš,	,

(vardas ir pavardė)

,

(paslapčių subjekto struktūrinio padalinio (tiekėjo) pavadinimas, pareigos)

p a t v i r t i n u,

kad esu susipažinęs su teisės aktų, reglamentuojančių įslaptintos informacijos apsaugą, reikalavimais ir Lietuvos Respublikos įstatymais, nustatančiais atsakomybę už įslaptintos informacijos atskleidimą, praradimą, pagrobimą ar kitokį neteisėtą įgijimą, neteisėtą disponavimą įslaptinta informacija ir kitus įslaptintos informacijos apsaugos reikalavimų pažeidimus, ir

p a s i ž a d u:

1. Neatskleisti, neprarasti ir neperduoti patikėtos arba sužinotos įslaptintos informacijos pašaliniams asmenims, taip pat asmenims, kurie nors ir turi teisę dirbti su įslaptinta informacija, tačiau nėra įgalioti su ja susipažinti.

2. Išmanyti teisės aktų, reglamentuojančių įslaptintos informacijos apsaugą, reikalavimus ir juos vykdyti.

3. Patikėtą ar tarnybos metu sužinotą įslaptintą informaciją saugoti visą tokios informacijos įslaptinimo terminą.

4. Vadovautis principu „būtina žinoti“.

5. Nedelsdamas, bet ne vėliau kaip per vieną darbo dieną, pranešti už įslaptintos informacijos apsaugą atsakingam asmeniui apie patikėtos įslaptintos informacijos praradimą ar atskleidimą, taip pat kitus įslaptintos informacijos apsaugos reikalavimų pažeidimus.

6. Užkirsti kelią neteisėtoms kitų asmenų veikoms, dėl kurių įslaptinta informacija gali būti atskleista, prarasta, sunaikinta, pagrobta ar kitaip neteisėtai įgyta, ir apie šiuos faktus, kitas įslaptintos informacijos atskleidimo ar praradimo aplinkybes nedelsdamas, bet ne vėliau kaip per vieną darbo dieną nuo minėtų aplinkybių atsiradimo, pranešti už įslaptintos informacijos apsaugą atsakingam asmeniui arba paslapčių subjekto vadovui.

7. Per 10 darbo dienų pranešti už įslaptintos informacijos apsaugą atsakingam asmeniui apie asmens duomenų, pateiktų mane tikrinusioms institucijoms, pasikeitimą.

8. Nutraukdamas darbo (tarnybos) santykius, pereidamas į kitas pareigas, nesusijusias su įslaptintos informacijos naudojimu, grąžinti už įslaptintos informacijos apsaugą atsakingam asmeniui visą man patikėtą įslaptintą informaciją.

9. Teikti informaciją, žodinius ir rašytinius paaiškinimus asmenims, įgaliotiems vykdyti įslaptintos informacijos apsaugos kontrolę (priežiūrą), teikti reikiamus dokumentus tikrinimui atlikti.

______________________ ____________________________

(parašas) (vardas ir pavardė)